**10 МАРТ 2025 г.**

**Наказателно дело от общ характер №320/2023 година – 10:30 часа**

На 10.03.2025 година, се проведе съдебно заседание по наказателно дело №320/2023 година, образувано срещу четирима подсъдими с инициали **Д.Д.А., А.Х.М., Н.Л.С.** и **М.И.Я**.

Четиримата са с повдигнати обвинения за това, че са участвали в организирана престъпна група, с цел извършване на престъпления в страната, като групата е въоръжена и е създадена с користна цел - получаване на доходи от престъпна дейност и извършване на престъпления по чл.198 и чл.199 от НК (грабежи).

В проведеното съдебно заседание са разпитани петимата явили се свидетели. Делото е отложено за 07.04.2025 година от 10:30 часа, за разпит на още лица.

**Наказателно дело от общ характер №144/2025 година – 15:00 часа**

На 10.03.2025 година, състав на Плевенски окръжен съд разгледа наказателно дело №144/2025 година, образувано срещу подсъдим с инициали В.А.Д., роден 2003 година, от град Славяново. Същият е обвинен в това, че

На 7 август 2024 година в магазин за плодове и зеленчуци в град Плевен, прокарал в обръщение подправен паричен знак - банкнота с номинал 100 лева.

Подсъдимият е с чисто съдебно, но с лоши характеристични данни.

В разпоредителното съдебно заседание подсъдимият е поискал да му бъде назначен служебен защитник, който да го представлява пред съда. Изявил е желание да възстанови щетите от престъплението и да сключи споразумение с прокуратурата. Съдът му е дал възможност да направи това и е отложил делото, като е насрочил следващото заседание за 26.03.2025 година от 9:30 часа.

**Връзки с обществеността 10 март 2025 г.**

**e-mail:** **os\_press@abv.bg**